ועדת החוקה, חוק ומשפט, כנסת 20, פרוטוקול מספר 498, 2017-12-04 12:15

ניסן סלומינסקי: אני פותח את ישיבת ועדת החוקה, חוק ומשפט.

ניסן סלומינסקי: על סדר-היום: תקנות בתי המשפט (אגרות) (תיקון מס'), התשע"ז-2017, תובענות ייצוגיות – בקשה לרביזיה – הצבעות.

ניסן סלומינסקי: מרב, הגשת רביזיה.

ניסן סלומינסקי: שלוש דקות לנמק.

מרב מיכאלי: תודה רבה.

מרב מיכאלי: אכן הגשתי רביזיה על נוסח התקנות.

מרב מיכאלי: האמת שלא ראינו נוסח מעולם, אין נוסח.

מרב מיכאלי: אחת הסיבות להגיש רביזיה זה שמעולם לא ראינו נוסח.

מרב מיכאלי: אדוני הציג פה בעל-פה מיני סכומים ומיני – לא ברור, כל מיני קומבינות ומהלכים: זה יהיה חצי, זה יהיה רבע, בקשר לזה יהיה ככה, אלה יהיו פטורים, לא פטורם.

מרב מיכאלי: קשה היה מאוד לעקוב ועד לרגע זה לא קיבלנו את זה בכתב.

מרב מיכאלי: אדוני, עד לרגע זה לא קיבלנו בכתב נוסח של התקנות.

מרב מיכאלי: זאת כבר סיבה אחת.

מרב מיכאלי: מה גם, שהסכומים שאדוני ציין כאו בעל-פה, לשיטתנו עדיין גבוהים הרבה מידי.

מרב מיכאלי: גם הסכומים שאדוני ציין כגובה האגרה שהם כביכול הפשרה, גם הם סכומים גבוהים מאוד.

מרב מיכאלי: אני אומרת את זה דווקא מתוך היכרות עם הנושא וכמי שמכירה את הנתונים הישנים מאוד משנת 2014 שמשרד המשפטים הציג כאן וחוקקה תיקון לחוק תובענות ייצוגיות, שאמור לפתור חלק ניכר מהבעיות שהועלו כאן על-ידי משרד המשפטים.

מרב מיכאלי: אני אומרת לך באופן חד משמעי שהסכומים האלה לא ישיגו את המטרות המוצהרות שהציגו פה גם משרד המשפטים.

מרב מיכאלי: גם השרה פרסמה בפייסבוק פוסט ארוך שבו היא לכאורה מפריכה את השקרים שנאמרו פה בוועדה,.

מרב מיכאלי: דבר שהוא מגונה מטעם עצמו, שהשרה בפייסבוק תאשים את חברות וחברי הכנסת.

מרב מיכאלי: בכל מקרה, הסכומים האלה לא ישיגו את המטרה של פחות תביעות סרק ושל הסתלקויות לא ראויות ופשרות שפוגעים בעסקים קטנים ובינוניים.

מרב מיכאלי: הן יצרו חסם בפני מי שאין לה או לא יכולת לגייס את הסכומים הגבוהים האלה.

מרב מיכאלי: מכיוון שכל חברות וחברי האופוזיציה כאן שותפים לחלוטין לעמדה שצריך לשפר את התביעות הייצוגיות ככלי לאכיפה אזרחית כנגד כוחות גדולים, כמו תאגידים, כמו מונופולים וגם כמו המדינה.

מרב מיכאלי: לכן כבר חוקקנו תיקון אחד לחוק.

מרב מיכאלי: אנחנו חושבות שצריך לחוקק שינוי באופן שבו אפשר להשית הוצאות, דבר שהוא יהיה הרבה יותר הגיוני, שמישהו יודע שעלול במקרה של תביעת סרק או של הסתלקות לשלם הוצאות.

מרב מיכאלי: אבל מה שאדוני עשה כאן, הוא עשה איפה ואיפה בין מי שיש לו או לה כסף ויוכל להגיש תביעה ייצוגית, סרק או לא סרק, לבין מי שאין לו נגישות לסכומים האלה שהם גבוהים מאוד ולכן לא יוכל להגיש גם לא תובענה ייצוגית צודקת.

מרב מיכאלי: לכן אני מבקשת מאדוני שאנחנו נבטל ונקבל את הרביזיה שלי ונבטל את הנוסח שלא ראינו מעולם ונקבל משהו הרבה יותר הגיוני וצודק.

ניסן סלומינסקי: תודה.

ניסן סלומינסקי: מי בעד הרביזיה ירים את ידו?

ניסן סלומינסקי: הצבעה בעד - 6 נגד - 7 הרביזיה לא התקבלה.

ניסן סלומינסקי: הרביזיה נפלה והחלטת הוועדה קיימת.

ניסן סלומינסקי: הישיבה בנושא הזה נעולה.